Diari Oficial de la Generalitat Valenciana


Sumari del DOGV 5842, del 04-09-2008 (2008/10222)

ORDE de 4 de juliol de 2008, de la Conselleria d'Educació, per la qual es convoca un concurs públic per a la concessió d'assignacions per gastos extraordinaris de funcionament i subvencions a centres docents no universitaris, públics i privats concertats, respectivament, ubicats en la Comunitat Valenciana, per a la realització de trobades, seminaris i jornades sobre la Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5842

Data del DOGV
:   04-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10526


Data del document
:   04-07-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * suport econòmic
    * ensenyament professional
    * acta de congrés
    * centre d'ensenyament
    * ajuda pública

ORDE de 4 de juliol de 2008, de la Conselleria d'Educació, per la qual es convoca un concurs públic per a la concessió d'assignacions per gastos extraordinaris de funcionament i subvencions a centres docents no universitaris, públics i privats concertats, respectivament, ubicats en la Comunitat Valenciana, per a la realització de trobades, seminaris i jornades sobre la Formació Professional. [2008/10166]
Impulsar els estudis de Formació Professional i donar-los una dimensió europea és l'objectiu de l'anomenada Declaració de Copenhaguen de 2002, que arreplega les indicacions del Consell de Lisboa de l'any 2000, en què es reconeix el paper decisiu de l'educació com a instrument per a reforçar la competitivitat de l'economia europea a nivell mundial. I per a això es posa el 2010 com a data límit per a aconseguir estos objectius.
Les principals prioritats establides en la Declaració de Copenhaguen són millorar la imatge de la Formació Professional a Europa i reforçar la dimensió europea d'estos estudis; fomentar la transparència dels sistemes de Formació Professional europeus, així com la informació i l'orientació professional als alumnes; i perfeccionar el reconeixement de les competències i les qualificacions, per a garantir la mobilitat dels estudiants i dels ciutadans d'Europa. I també desenrotllar accions comunes de cooperació entre els estats membres per a l'intercanvi de models, mètodes i criteris, i garantir la qualitat de la Formació Professional en els sistemes educatius europeus.
Una de les prioritats del Comunicat de Maastrich de desembre de 2004 és millorar l'atractiu i la imatge de la formació professional tant per als empresaris com per als individus, amb vista a augmentar la participació en Formació Professional.
La presa de decisions per als estudiants és un procés difícil, hui en dia, ja que l'oferta educativa és molt diversa. I sobretot en Formació Professional, amb els últims canvis i adaptacions relacionades amb el Sistema Nacional de Qualificacions.
Per això l'objectiu fonamental d'esta convocatòria és que els jóvens i les seues famílies coneguen les distintes ofertes formatives de Formació Professional de la Comunitat Valenciana, com una porta oberta al món del treball i l'empresa i amb això siguen capaços de triar lliurement l'opció més adequada als seus interessos i aptituds. També es pretén donar a conéixer als empresaris les competències i les qualificacions i els últims canvis de la Formació Professional.
Per això, i fent ús de les atribucions conferides per l'article 28 de la Llei 5/1983, de 30 de desembre, del Consell,
ORDENE
Article 1. Convocatòria
1. Convocar un concurs públic per a la concessió d'assignacions per gastos extraordinaris de funcionament i subvencions a centres docents no universitaris, públics i privats concertats, respectivament, ubicats en la Comunitat Valenciana, per a finançar parcialment o totalment la celebració d'activitats de caràcter divulgatiu: trobades, seminaris, jornades i altres activitats de naturalesa semblant, sobre la Formació Professional que tinguen o hagen tingut lloc en la Comunitat Valenciana al llarg de tot l'any 2008.
2. Aprovar les bases per les quals es regirà la convocatòria, que s'inclouen en l'annex I a la present orde, així com el model de sol·licitud que consta en l'annex II.
Article 2. Finançament
1.La quantitat global màxima destinada a l'assignació per gastos extraordinaris de funcionament als centres docents públics dependents de la Conselleria d'Educació serà de 70.000 euros (50% Fons Social Europeu, 50% fons propis Generalitat) a càrrec del crèdit existent en el capítol II del programa 421.70, del pressupost de la Generalitat per a 2008.
2. La quantitat global màxima destinada a les subvencions a centres docents concertats serà de 35.000 euros (50% Fons Social Europeu, 50% fons propis Generalitat) a càrrec del crèdit existent en la línia pressupostària T6973000, del programa 421.50, secció 09, servici 02, del pressupost de la Generalitat per a 2008.
3. Les subvencions estan cofinançades pel Fons Social Europeu: 50% fons finalistes, 50% fons propis Generalitat. Les subvencions finançades a càrrec de fons de la Unió Europea es regiran per les normes comunitàries i pel que establix la Llei 38/2003, de 17 de novembre, General de Subvencions; així com en concret als articles 45 i 46 de la dita llei. La percepció de les ajudes econòmiques per part dels beneficiaris estarà condicionada al compliment de les obligacions que establix l'art. 14 de la dita Llei i a l'obligació de col·laboració en l'exercici de les funcions de control.
Així mateix als centres docents concertats els serà aplicable la regulació continguda en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (TRLHP), en allò que siga aplicable en esta matèria, la Llei 38/2003, de 17 de novembre, General de Subvencions i el Reglament General de Subvencions, aprovat pel Reial Decret 887/2006, de 21 de juliol.
DISPOSICIONS FINALS
Primera
En compliment del que disposa l'article 7.4 del Decret 147/2007, de 7 de setembre del Consell, pel que es regula el procediment de notificació i comunicació a la Comissió Europea dels Projectes de la Generalitat, dirigits a establir, concedir i modificar ajudes públiques, la present convocatòria no necessita la notificació a la Comissió Europea per no reunir tots els requisits de l'apartat 1 de l'article 87 del tractat CE. Als seus destinataris, centres docents privats concertats, no els reporta avantatge econòmic sinó que es pretén compensar, en part, els gastos ocasionats per la realització dels projectes, i, per tant, no hi ha falsejament de la competència al no afectar intercanvis comercials.
Segona
Es delega en la directora general d'Avaluació, Innovació i Qualitat Educativa i de la Formació Professional, la facultat per a concedir les ajudes i subvencions i se l'autoritza perquè dicte les resolucions necessàries per a l'execució de la present orde.
Tercera
L'orde produirà efectes des de l'endemà de ser publicada en el Diari Oficial de la Comunitat Valenciana.
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu pels titulars dels centres privats, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.
València, 4 de juliol de 2008
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria
U. Objecte i característiques dels projectes
Les ajudes es destinaran a sufragar totalment o parcialment els gastos derivats de l'organització d'activitats de caràcter divulgatiu: trobades, seminaris i jornades sobre la Formació Professional per a facilitar la difusió i posada en valor de l'oferta formativa de Formació Professional, per mitjà d'experiències innovadores d'orientació, informació a pares, alumnes, empresaris de l'entorn, seminaris de debat entorn de la Formació Professional, jornades de portes obertes, fullets de difusió, i qualsevol altra que complisca amb els objectius plantejats.
Dos. Objectius
Els objectius d'esta convocatòria són els següents:
- Promoure les ensenyances de Formació Professional.
- Millorar la imatge de les ensenyances de Formació Professional entre els pares i els sectors socials.
- Difondre els avantatges d'esta possibilitat educativa com a porta oberta al món del treball i l'empresa.
- Realització de jornades en centres amb ensenyances de Formació Professional o sense, per a informar els pares i/o alumnes d'estos estudis.
- Realització de jornades de portes obertes per a donar a conéixer a l'entorn, tant empresaris com alumnes i informar d'esta possibilitat educativa
- Realització de jornades d'agraïment a les empreses que hagen col·laborat tenint alumnes en Formació en Centres de Treball o inserint alumnes titulats del centre de referència.
Tres. Participants
Podran sol·licitar estes ajudes els centres públics de titularitat de la Generalitat i privats concertats, d'ensenyances no universitàries, ubicats en la Comunitat Valenciana que impartisquen o no ensenyances de Formació Professional.
A més, els centres privats concertats, hauran de complir tots aquells requisits que establix l'article 13 de la llei 38/2003, de 17 de novembre, General de Subvencions.
Cada centre docent només podrà presentar un projecte.
Quatre. Termini i formalització de sol·licituds
1. El termini de presentació de sol·licituds serà fins al 30 de setembre de 2008.
2. El director o titular del centre que opte a la convocatòria haurà de presentar una instància, segons el model de l'annex II a la present orde, en la Conselleria d'Educació o fent ús de qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; dirigides a la Direcció General d'Avaluació, Innovació i Qualitat Educativa i de la Formació Professional, Servici de Formació Professional, Secció d'Iniciació Professional, av. Campanar, 32, 46056 València.
3. Es considerarà com a data vàlida de presentació de la instància, la que figure en el registre d'entrada de la Conselleria d'Educació o de qualsevol dels mitjans establits en l'apartat 2 d'esta base quatre.
Cinc. Sol·licituds i documentació
Les instàncies aniran acompanyades de:
1. Sol·licitud segons model oficial de l'annex II.
2. Projecte en què s'inclourà el programa de l'esdeveniment especificant el personal responsable de l'organització de l'activitat presentada, activitats previstes i que poden ser objecte de la subvenció, data i lloc de realització, intervinents previstos i qualsevol altra informació que es considere rellevant, així com el pressupost per a la seua realització.
Sis. Selecció dels projectes
La unitat competent per a la instrucció del procediment serà la direcció de l'Àrea de Formació Professional de la Conselleria d'Educació.
Es constituirà una comissió de selecció que estudiarà els projectes, elaborarà les llistes provisionals de les dotacions econòmiques a concedir, resoldrà les eventuals reclamacions i realitzarà una proposta que la direcció de l'Àrea de Formació Professional elevarà la directora general d'Avaluació, Innovació i Qualitat Educativa i de la Formació Professional per a la resolució de la present convocatòria.
La comissió de selecció estarà integrada per:
President:
- El cap de l'Àrea de Formació Professional.
Vocals:
- La cap del Servici de Formació Professional.
- La cap de la Secció d'Iniciació Professional.
- Un representant de la Inspecció Educativa, nomenat per la Subsecretaria de la Conselleria d'Educació.
- Un representant d'un centre docent no universitari, nomenat per la directora general d'Avaluació, Innovació i Qualitat Educativa i de la Formació Professional.
- Un tècnic de la Secció d'Iniciació Professional, que actuarà com a secretari, amb veu però sense vot.
Set. Criteris de selecció
En la valoració dels projectes caldrà ajustar-se al que establix l'article 17.3.e) de la Llei General de Subvencions, i seran criteris preferents:
a) Que les accions vinculen i afavorisquen la implicació d'empreses, organismes o institucions en l'activitat del centre educatiu (fins a 2 punts).
b) Que hi haja una coordinació entre les activitats proposades en el projecte i les de la resta del centre docent (fins a 2 punts).
c) Que el projecte afavorisca la millora de la imatge de la FP (fins a 2 punts).
d) Adequació dels recursos financers previstos als objectius que es proposen (fins a 2 punts).
e) Implicació efectiva de les famílies de l'alumnat en el projecte (fins a 2 punts).
f) Impacte previsible de les activitats proposades (fins a 2 punts).
Serà necessari que el projecte obtinga una qualificació mínima de 6 punts.
Hi haurà dos llistes de selecció de projectes:
1. Per a centres públics, amb la línia de finançament de 70.000 euros, a càrrec del crèdit existent en el capítol II del programa 421.70, del Pressupost de la Generalitat per a 2008 (50% fons finalistes, 50% fons propis Generalitat).
2. Per a centres privats concertats, de 35.000 euros, a càrrec del crèdit existent en la línia pressupostària T6973000, del programa 421.50, secció 09, servici 02, del Pressupost de la Generalitat per a 2008 (50% fons finalistes, 50% fons propis Generalitat).
Huit. Publicació de la resolució
1. Llista provisional
Es publicaran dos llistes independents de projectes seleccionats i les seues assignacions: una per a centres públics i una altra per a centres privats concertats. La relació provisional de projectes seleccionats i la dotació econòmica proposada es comunicarà a tots els centres que van presentar projecte. Es disposarà d'un termini de 10 dies hàbils a comptar de l'endemà a la comunicació, per a presentar eventuals reclamacions davant de la comissió de selecció, la qual resoldrà les reclamacions i elevarà proposta a la direcció de l'Àrea de Formació Professional de la Conselleria d'Educació.
2. Resolució
Vista la proposta de la comissió de selecció, la direcció de l'Àrea de Formació Professional de la Conselleria d'Educació formularà proposta de resolució a la directora general d'Avaluació, Innovació i Qualitat Educativa i de la Formació Professional, que per delegació del conseller, dictarà una resolució, que serà publicada en el Diari Oficial de la Comunitat Valenciana.
El termini per a resoldre i publicar la convocatòria serà de sis mesos a computar des que produïsca efectes la present orde. En cas que no es resolga la convocatòria en el termini establit, les peticions s'entendran desestimades.
L'efectivitat de la resolució, adjudicant els gastos extraordinaris de funcionament i les subvencions, quedarà condicionada a la seua acceptació expressa per part de la direcció dels centres públics o titulars de centres privats.
Nou. Quantia i percepció de les assignacions per a gastos extraordinaris de funcionament i subvencions.
1. S'establix com a quantia màxima d'assignació o subvenció per projecte, la quantitat de 6.000 euros.
L'assignació per gastos extraordinaris de funcionament i la concessió de subvencions té com a finalitat sufragar, totalment o parcialment, els gastos generals que al centre educatiu li supose el desenrotllament del projecte aprovat, per la qual cosa la quantitat concedida per mitjà de la present convocatòria no podrà excedir el total del dit gasto segons l'article 31 de la LGS.
A més de l'ajuda o subvenció, es podrà recórrer a fons propis o altres subvencions o recursos que cobrisquen el finançament total de l'activitat.
En virtut del que establix l'article 30.4 de la Llei General de Subvencions haurà d'acreditar-se l'import, la procedència i l'aplicació dels dits fons addicionals.
En cap cas les ajudes o subvencions podran superar el cost de l'activitat (article 19.3 de la LGS).
2. Els centres públics dependents de la Conselleria d'Educació, rebran l'assignació en concepte de gasto extraordinari de funcionament, i hauran de justificar-ho segons el que preveu l'Orde de 18 de maig de 1995, de la Conselleria de Cultura, Educació i Ciència (DOGV de 9 de juny).
3. Els centres privats concertats percebran la subvenció després de la presentació dels justificants de gasto o qualsevol altre documents amb validesa jurídica que permeta acreditar el compliment de l'objecte de la subvenció. Caldrà ajustar-se, en tot cas, al que establix respecte d'això l'article 30 de la Llei General de Subvencions.
S'establix com a data límit per a la presentació de les dites justificacions el 12 de desembre de 2008. Si transcorre el termini sense presentar la documentació, els fons percebuts hauran de reintegrar-se com a subvenció o gastos extraordinaris de funcionament de la present convocatòria. Així mateix, en la justificació objecte de la subvenció o gastos extraordinaris de funcionament, caldrà ajustar-se al que disposa l'article 30.2 i 30.8 de la Llei General de Subvencions.
Com a beneficiari de la subvenció el centre privat concertat haurà d'acreditar, prèviament a la proposta de resolució de l'adjudicació, estar al corrent de les seues obligacions tributàries i socials, per mitjà de certificats emesos per l'Agència Estatal Tributària, la Conselleria d'Economia, Hisenda i Ocupació i la Tresoreria de la Seguretat Social, en els termes establits en l'article 22 del Reglament General de Subvencions (BOE de 25 de juliol de 2006), sense perjuí del que establix la disposició addicional dihuitena de la Llei 30/1992, de 26 de novembre. Només els que resulten adjudicataris de la concessió de subvencions hauran d'aportar abans de dictar-se la resolució de concessió el certificat d'estar al corrent en el compliment de les seues obligacions tributàries i amb la Seguretat Social (article 14.e de la Llei General de Subvencions). A més i, també amb anterioritat a la proposta de resolució de l'adjudicació, haurà de presentar-se, davant de l'òrgan competent per a l'ordenació de la instrucció i del procediment, una declaració responsable (annex IV) de no estar incurs en cap de les prohibicions establides en l'article 13, apartats 2 i 3, de la Llei General de Subvencions. La dita justificació podrà ser realitzada per qualsevol dels procediments indicats en l'apartat 7 del mencionat article 13. L'esmentat annex també substituïx la presentació dels certificats en els casos previstos en l'article 24 del Reglament General de Subvencions.
Els centres privats concertats hauran de presentar l'annex III que figura en esta orde com a imprés normalitzat d'alta a tercers a l'efecte del que disposa l'Orde de 15 de febrer de 2005, de la Conselleria d'Economia, Hisenda i Ocupació, que regula la comprovació i el procediment de registre de les dades de les persones físiques i jurídiques que es relacionen econòmicament amb l'administració de la Generalitat.
Deu. Obligacions dels beneficiaris
L'acceptació de l'assignació o subvenció obliga els centres docents a:
1. Realitzar el projecte en els termes del projecte presentat a la convocatòria.
2. Remetre al Servici de Formació Professional, de la Direcció General d'Avaluació, Innovació i Qualitat Educativa i de la Formació Professional, una memòria del projecte, al finalitzar este.
3. Seran obligacions dels centres privats concertats, com a perceptors de subvenció, a banda del que ja establixen les bases anteriors:
a) El reintegrament dels fons percebuts i l'exigència dels interessos de demora des del moment del pagament de les ajudes, en els supòsits establits en la Llei General de Subvencions, article 37, sobre les causes del reintegrament de les ajudes i subvencions i en l'article 36, sobre la invalidesa de la resolució de la concessió.
b) Necessitat de comunicar l'obtenció de qualsevol altre recurs que finance l'activitat subvencionada, tan prompte com es conega i, en tot cas, amb anterioritat a la justificació de l'aplicació donada als fons percebuts (article 14.1.d, LGS).
c) Declaració de les activitats realitzades (memòria del projecte), que han sigut finançades amb la subvenció i el seu cost, amb desglossament de cada un dels gastos.
Els gastos s'acreditaran per mitjà de factures i la resta de documents de valor probatori equivalent amb validesa en el tràfic jurídic administratiu.
Si l'activitat ha sigut finançada amb la subvenció i, a més, amb fons propis o altres subvencions o recursos, haurà d'acreditar-se l'import, la procedència i l'aplicació de estos fons al projecte subvencionat (art. 30.4 LGS).
Onze. Seguiment
La Inspecció Educativa, i si és el cas el Servici de Formació Professional, de la Direcció General d'Avaluació, Innovació i Qualitat Educativa i de la Formació Professional, durà a terme el seguiment, l'orientació i l'avaluació del desenrotllament dels projectes.ANNEX III / ANEXO IIIANNEX III / ANEXO III